ELEKTROMOBILIŲ ĮKROVIMO STOTELIŲ TECHNINIO APTARNAVIMO IR PRIEŽIŪROS PASLAUGOS

TECHNINĖ SPECIFIKACIJA (PROJEKTAS)

Pirkimo objektas: Elektromobilių įkrovimo stotelių techninės priežiūros ir aptarnavimo paslaugos.
1. Paslaugų apimtis:
1.1. Prižiūrėti ir užtikrinti nepertraukiamą šių įkrovimo stotelių veikimą:
- 2 vnt. greito įkrovimo stotelių (DC, ≥ 50 kW);
- 12 vnt. vidutinio galingumo įkrovimo stotelių (AC, 11–22 kW).
1.2. Paslaugų teikėjas privalo užtikrinti:
- profilaktinę priežiūrą;
- gedimų diagnostiką ir taisymą;
- programinės įrangos atnaujinimus;
- fizinę stotelių apžiūrą bei valymą;
- dalių ir komponentų keitimą (užsakovui apmokant atsargines dalis).
2. Profilaktinė priežiūra:
2.1. Periodinė techninė apžiūra – ne rečiau kaip kas 6 mėn.;
2.2. Apžiūros metu atliekama:
- elektros jungčių, kabelių, lizdų patikrinimas;
- apsaugos nuo viršįtampių sistemų patikrinimas;
- programinės įrangos atnaujinimas;
- stotelės veikimo testai.
3. Gedimų šalinimas:
3.1. Reakcijos į praneštą gedimą laikas:
- kritiniai gedimai (stotelė neveikia visiškai) – per 4 val. darbo dienomis ir ne vėliau kaip per 24 val. savaitgaliais/švenčių dienomis;
- nekritiniai gedimai – per 2 darbo dienas.
3.2. Remonto atlikimas – ne ilgiau kaip per 5 darbo dienas nuo gedimo nustatymo (jeigu reikalingos dalys – pagal suderintą grafiką).
4. Paslaugų prieinamumas:
4.1. Tiekėjas privalo turėti 24/7 veikiančią kontaktinę liniją gedimams registruoti;
4.2. Privalomas nuotolinės diagnostikos ir stebėsenos užtikrinimas (jei stotelės turi tokią galimybę).
5. Dokumentacija:
5.1. Po kiekvienos profilaktinės priežiūros teikiama ataskaita, kurioje nurodomi:
- atlikti darbai;
- nustatyti trūkumai;
- rekomendacijos dėl remonto ar dalių keitimo.
6. Kiti reikalavimai:
Tiekėjas turi turėti kvalifikuotus specialistus, gebančius atlikti darbą pagal gamintojo reikalavimus;
Darbai turi būti atliekami laikantis galiojančių elektros įrenginių eksploatavimo taisyklių ir saugos normų;
Visi darbai turi būti derinami su užsakovu, kad būtų išvengta įkrovimo paslaugos sutrikimų.
7. Paslaugos trukmė: 12 mėn. (su galimybe pratęsti dar 24 mėn.).

